Kamu bisa jelasin ke aku soal Panipihan ozon dalam bahasa minangkabau?

Panipihan ozon marupokan kondisi nan tajadi katiko atom bromin jo klorin basentuhan langsuang jo lapisan strafosfer bumi nan manyebabkan rusaknyo ozon. Ciek atom klorin bisa marusak labiah dari 100.000 molekul ozon. Ozon mampunyoi duo fungsi dalam kasaimbangan suhu di bumi, manyerap radiasi sinar UV dari matahari nan maangekkan lapisan stratosfer sarato manyerap radiasi sinar inframerah dari bumi nan efektif marangkap paneh di lapisan troposfer. Jikok lapisan ozon samakin manipih, ozon indak dapek manjalankan fungsinyo sacaro elok.

Parubahan iklim marupokan kondisi nan tajadi katiko bumi mangalami parubahan iklim drastis dalam kurun waktu lamo nan ditandoi jo parubahan suhu bumi, curah hujan, jo pola angin.

Ozon marupokan gas rumah kaco, jadi lubang ozon mambuek Antartika labiah dingin,maelo jet stream (angin nan mangalia capek, sampik, bakelok-kelok di atmosfer sarato bisa mancapai labiah dari 180 km/jam) angin barat nan mangaliliangi benua manjadi labiah dakek sarato labiah kancang ka Antartika. Hal iko alah maningkekan kecepatan angin, mambuek Antartika labiah dingin jo labiah kariang, manyeret zona cuaca Balahan Bumi Selatan lainnyo labiah jauah ka selatan.

Mode Anullar Selatan (The Southern Annular Mode) manggambarkan gerakan sabuk angin utara-selatan nan mangaliliangi Balahan Bumi Selatan. Dari analisa inti es didapekan informasi kalau angin iko adolah angin nan tajauh di selatan salamo saribu tahun. Karano zona iklim alah bageser ka selatan, pola curah hujan, suhu parmukaan lauik, jo arus lauik di wilayah gadang balahan bumi selatan alah bageser, nan badampak pado ekosistem darat jo parairan di Australia, Selandia Baru, Antartika, Amerika Selatan, Afrika, jo Samudra Selatan.

Babarapo daerah mandapekan labiah banyak hujan jo babarapo manjadi labiah kariang, nan mampunyoi efek gadang pado tanaman jo hewan, tamasuak di bidang partanian. Di sisi barat Selandia Baru jo Amerika Selatan samakin kariang – pohon-pohon tumbuah kurang rancak, ado saketek aia dalam pambangkik listrik tanago aia. Pangariangan nan dialami Australia Barat kamungkinan takaik jo hal iko. Diwaktu yang samo, pantai timur Selandia Baru jo Amerika Selatan manjadi labiah basah, misalnyo, sahinggo tajadi paningkatan partanian di selatan Brasil. Jo caro nan samo, babarapo wilayah lauik manjadi labiah dingin jo labiah produktif jo babarapo manjadi labiah angek sarato kurang produktif.